**NÁRODNÁ RADA SLOVENSKEJ REPUBLIKY**

 **IX. volebné obdobie**

Číslo: KNR-VZD-1337/2024/12

### 361a

**I n f o r m á c i a**

**o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k stavu pripravenosti centrálneho systému elektronického objednávania pacientov** (tlač 361)

 Predseda Národnej rady Slovenskej republiky rozhodnutím č. 370 z 11. júna 2024 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k stavu pripravenosti centrálneho systému elektronického objednávania pacientov (tlač 361) na prerokovanie Výboru Národnej rady Slovenskej republiky pre zdravotníctvo a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

 Výbor Národnej rady Slovenskej republiky pre zdravotníctvo prerokoval návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k stavu pripravenosti centrálneho systému elektronického objednávania pacientov (tlač 361) dňa 10. septembra 2024.

 Výbor k predloženému návrhu na prijatie uznesenia neprijal platné uznesenie, nakoľko návrh uznesenia schváliť predložený návrh nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

 Predseda výboru určil za spravodajkyňu poslankyňu Janu Bittó Cigánikovú, ktorá podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

## Bratislava, 10. septembra 2024

**Vladimír B a l á ž, v. r.**

predseda

Výboru NR SR pre zdravotníctvo